Bunker af papirarbejde og travlhed efter den nye politireform. Undskyldningerne står nærmest i kø, men ikke desto mindre så er der også lyspunkter hos politiet. I Løgstør har politiet nemlig været usædvanlig hurtige i en voldssag. Den 6. juni tidligt om morgenen blev en mand sparket i ansigtet af en 26-årig mand. Episoden blev anmeldt den 9. juni, og det er her politiets hurtighed kommer ind i billedet. Normalt har politiet en helt måned til at sende sagen til domstolene, og domstolene har også en rum tid, inden de skal bringe sagen for retten. Men allerede efter to døgn, den 11. juni, kunne retten idømme den sigtede dom. Den 26-årige, der sparkede den anden mand, blev således idømt tre måneders ubetinget fængsel. Sådanne sager kan ellers tage op til måneder. Det vides ikke om politiets hurtighed blev fejret med kage.

Opsummering:
Ofte kommer historier frem om, at politiet er for langsomme og ikke synlige nok i gadebilledet. Hos Nordjyllands Politi i Løgstør har de nu bevist det modsatte